CELEX: 22014D0079
Language: et
Date: 2014-05-16 00:00:00
Title: EMP ühiskomitee otsus nr 79/2014, 16. mai 2014 , millega muudetakse EMP lepingu II lisa „Tehnilised normid, standardid, katsetamine ja sertifitseerimine”

30.10.2014   
            
            
               ET
            
            
               Euroopa Liidu Teataja
            
            
               L 310/31
            
         EMP ÜHISKOMITEE OTSUS
   nr 79/2014,
   16. mai 2014,
   millega muudetakse EMP lepingu II lisa „Tehnilised normid, standardid, katsetamine ja sertifitseerimine”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 8. novembri 2013. aasta soovitus 2013/647/EL akrüülamiidisisalduse uurimise kohta toidus (1).
            
         
               (2)
            
            
               Käesolevas otsuses käsitletakse toiduainetega seotud õigusakte. Toiduaineid käsitlevaid õigusakte ei kohaldata Liechtensteini suhtes seni, kuni Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet kohaldatakse Liechtensteini suhtes, nagu see on sätestatud EMP lepingu II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes.
            
         
               (3)
            
            
               Seetõttu tuleks EMP lepingu II lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu II lisa XII peatüki pealkirja „Õigusaktid, mida lepinguosalised arvesse võtavad” all lisatakse punkti 15 (komisjoni soovitus 2013/165/EL) järele järgmine punkt:
   
               „16.
            
            
               
                  32013 H 0647: komisjoni soovitus 2013/647/EL, 8. november 2013, akrüülamiidisisalduse uurimise kohta toidus (ELT L 301, 12.11.2013, lk 15).”
            
         Artikkel 2
   Soovituse 2013/647/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 17. mail 2014, tingimusel et edastatud on kõik EMP lepingu artikli 103 lõike 1 kohased teated (2).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 16. mai 2014
      
         
            EMP ühiskomitee nimel
         
         
            eesistuja
         
         Gianluca GRIPPA
      
   
   
      (1)  ELT L 301, 12.11.2013, lk 15.
   
      (2)  Põhiseadusest tulenevaid nõudeid ei ole nimetatud.